# *Projekts*

Jelgavas novada dome

**LĒMUMS**

Jelgavā

2024.gada Nr.

**Par nekustamā īpašuma nodošanu atsavināšanai izsolē (“Lielvirši”, Lielplatones pagasts)**

Izvērtējot Jelgavas novada pašvaldībā 2024.gada 29. februārī saņemto Lielplatones pagasta pārvaldes vadītājas Līgas Rozenbahas iesniegumu (reģ. Nr. JNP/3-18/24/249) ar ierosinājumu atsavināt pašvaldībai piederošu nekustamo īpašumu “Lielvirši”, Lielplatones pagastā, Jelgavas novadā, konstatēts:

1. nekustamais īpašums ar kadastra Nr.54600020178, “Lielvirši”, Lielplatones pagastā Jelgavas novadāsastāv no neapbūvētas lauksaimniecībā izmantojamas zemes vienības 22,73 ha platībā ar kadastra apzīmējumu 54600020082;
2. īpašuma tiesības nostiprinātas Zemgales rajona tiesas Lielplatones pagasta zemesgrāmatā uz Jelgavas novada pašvaldības vārda 2019. gada 17. aprīlī;
3. zemes vienība ir iznomāta līdz 31.12.2024.;
4. nekustamais īpašums nav nepieciešams Jelgavas novada pašvaldības iestādēm pašvaldības funkciju nodrošināšanai;
5. ar Pašvaldības mantas novērtēšanas, aprites un atsavināšanas komisijas 2024. gada 23. maija lēmumu (sēdes protokols Nr.7) jautājums par nekustamā īpašuma atsavināšanu izsolē virzīts izskatīšanai domes sēdē.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 1.punktu, 3.panta otro daļu, 4.panta pirmo daļu, 5.panta pirmo daļu un piekto daļu, Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 11.5.apakšpunktu un Pašvaldības mantas novērtēšanas, aprites un atsavināšanas komisijas 2024. gada 23. maija lēmumu (sēdes protokols Nr.7), Jelgavas novada dome **nolemj:**

1. Noteikt, ka nekustamais īpašums ar kadastra Nr. 54600020178, “Lielvirši”, Lielplatones pagastā Jelgavas novadā nav nepieciešams Jelgavas novada pašvaldības funkciju nodrošināšanai.
2. Atsavināt nekustamo īpašumu ar kadastra Nr. 54600020178 “Lielvirši”, Lielplatones pagastā Jelgavas novadā, kas sastāv no neapbūvētas lauksaimniecībā izmantojamas zemes vienības 22,73 ha platībā ar kadastra apzīmējumu 54600020082, pārdodot to elektroniskā izsolē.
3. Uzdot Jelgavas novada Īpašuma pārvaldei organizēt nekustamā īpašuma novērtēšanu.

Domes priekšsēdētāja pienākumu izpildītāja I.Vītola

Zanda Alksne, 28601621